****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2021.gada 3.jūnijā Nr.23

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 16:00

SĒDI ATKLĀJ plkst. 16:00

SĒDES DARBA KĀRTĪBA:

1. Par apropriācijas pārdali Daugavpils pilsētas pašvaldības iestādei „Sporta pārvalde” pamatbudžeta programmā „Sporta un treniņu bāzu uzturēšana”.

2. Par atbalstu pasākumu rīkošanai.

3. Par līdzekļu piešķiršanu no pamatbudžeta programmas „Izdevumi neparedzētiem gadījumiem” Daugavpils pilsētas pašvaldības iestādei „Sociālais dienests”.

4. Par līdzekļu piešķiršanu no pamatbudžeta programmas „Izdevumi neparedzētiem gadījumiem” būvniecības ieceres dokumentācijas izstrādei, autoruzraudzībai un būvdarbu veikšanai peldvietas un pludmales ierīkošanai cilvēkiem ar īpašām vajadzībām Stropu ezerā Stropu ielā 40, Daugavpilī.

5. Par pašvaldības budžeta ieņēmumu palielināšanu un līdzekļu piešķiršanu Komunālās saimniecības pārvaldei.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 14 Domes deputāti – A.Broks, J.Dukšinskis, A.Elksniņš,

A.Gržibovskis, L.Jankovska, R.Joksts, I.Kokina,

V.Kononovs, N.Kožanova, M.Lavrenovs,

J.Lāčplēsis, I.Prelatovs, H.Soldatjonoka,

A.Zdanovskis

SĒDĒ NEPIEDALĀS - 1 Domes deputāts – R.Eigims – iemesls nav zināms,

SĒDĒ PIEDALĀS - pašvaldības administrācijas darbinieki:

S.Šņepste, R.Golovans, E.Upeniece, G.Ločmele, J.Oļenovs,

A.Nikolajevs, L.Korsaka, N.Aļhimoviča, I.Šalkovskis.

- pašvaldības budžeta iestādes darbinieki:

L.Drozde, A.Pudāns, J.Stivriņš

SĒDI PROTOKOLĒ - Domes protokolu lietvedības pārzine S.Rimicāne

**1.§ (346)**

**Par apropriācijas pārdali Daugavpils pilsētas pašvaldības iestādei „Sporta pārvalde” pamatbudžeta programmā „Sporta un treniņu bāzu uzturēšana”**

**J.Stivriņš, I.Prelatovs**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 34.punktu, Daugavpils pilsētas domes Izglītības un kultūras jautājumu komitejas 2021.gada 3.jūnija sēdes atzinumu, Daugavpils pilsētas domes Finanšu komitejas 2021.gada 3.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt apropriācijas pārdali starp izdevumu klasifikācijas kodiem atbilstoši ekonomiskajām kategorijām Daugavpils pilsētas pašvaldības iestādei “Sporta pārvalde” (reģ.Nr.90011647754, juridiskā adrese: Stacijas ielā 47A, Daugavpilī) pamatbudžeta programmā “Sporta un treniņu bāzu uzturēšana” saskaņā ar pielikumu.

Pielikumā: Daugavpils pilsētas pašvaldības iestādes “Sporta pārvalde” pamatbudžeta programmas “Sporta un treniņu bāzu uzturēšana” ieņēmumu un izdevumu tāmes grozījumi 2021.gadam.

**2.§ (347)**

**Par atbalstu pasākumu rīkošanai**

**J.Stivriņš, I.Prelatovs**

Pamatojoties uz likuma „Par pašvaldībām” 15.panta pirmās daļas 6.punktu, Sporta likuma 7.panta pirmās daļas 6.punktu, Daugavpils pilsētas domes noteikumu Nr.5 “Par kārtību, kādā tiek piešķirts finansējums sporta sacensībām” 43.punktu, ņemot vērā Biedrības “SPEEDWAY GRAND PRIX OF LATVIA” pieteikumu, Daugavpils pilsētas domes Izglītības un kultūras jautājumu komitejas 2021.gada 3.jūnija atzinumu, Daugavpils pilsētas domes Finanšu komitejas 2021.gada 3.jūnija atzinumu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 1(V.Kononovs), **Daugavpils pilsētas dome nolemj:**

1. Atbalstīt biedrības “SPEEDWAY GRAND PRIX OF LATVIA” (reģ.Nr. 50008097271) rīkoto pasākumu “Pasaules U – 21 čempionāta pusfināls” un piešķirt līdzfinansējumu 10180.00 EUR (desmit tūkstoši viens simts astoņdesmit e*uro*) apmērā no Daugavpils pilsētas pašvaldības iestādes “Sporta pārvalde” pamatbudžeta programmas “Kultūras, sporta un aktīvās atpūtas pasākumi”.
2. Uzdot Daugavpils pilsētas pašvaldības iestādei “Sporta pārvalde” noslēgt līgumu ar biedrību “SPEEDWAY GRAND PRIX OF LATVIA”, reģistrācijas Nr. 50008097271.

Pielikumā: Daugavpils pilsētas pašvaldības iestādes “Sporta pārvalde” pamatbudžeta programmas “Kultūras, sporta un aktīvās atpūtas pasākumi” ieņēmumu un izdevumu tāmes grozījumi 2021.gadam.

**3.§ (348)**

**Par līdzekļu piešķiršanu no pamatbudžeta programmas „Izdevumi neparedzētiem gadījumiem” Daugavpils pilsētas pašvaldības iestādei „Sociālais dienests”**

**L.Drozde, I.Prelatovs**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, ņemot vērā Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 40.punktu, ņemot vērā Daugavpils pilsētas domes Sociālo jautājumu komitejas 2021.gada 3.jūnija atzinumu, balstoties uz Daugavpils pilsētas domes (turpmāk – Domes) Domes Finanšu komitejas 2021.gada 3.junija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pamatbudžeta programmas „Izdevumi neparedzētiem gadījumiem” 28 172EUR (*divdesmit astoņi tūkstoši viens simts septiņdesmit divi euro, 00 centi*) apmērā Daugavpils pilsētas pašvaldības iestādei „Sociālais dienests” (reģ.Nr.90001998587, juridiskā adrese: Vienības iela 8, Daugavpils) atlīdzības nodrošināšanai jaunajām amata vienībām.
2. Veikt apropriācijas palielināšanu Daugavpils pilsētas pašvaldības iestādes „Sociālais dienests” pamatbudžeta programmām:
   1. palielināt apropriāciju pamatbudžeta programmā “Iestādes darbības nodrošināšana” par 26 162,00 EUR saskaņā ar 1.pielikumu;
   2. palielināt apropriāciju pamatbudžeta programmā “Sociālo pakalpojumu sniedzēju pakalpojumi” par 1 422,00 EUR saskaņā ar 2.pielikumu;
   3. palielināt apropriāciju pamatbudžeta programmā “Sociālā aizsardzība invaliditātes gadījumā" par 588,00 EUR saskaņā ar 3.pielikumu.

Pielikumā: 1. Pašvaldības budžeta iestādes „Sociālais dienests” pamatbudžeta programmas “Iestādes darbības nodrošināšana”ieņēmumu un izdevumu tāmes grozījumi 2021.gadam.

2. Pašvaldības budžeta iestādes „Sociālais dienests” pamatbudžeta programmas “Sociālo pakalpojumu sniedzēju pakalpojumi”ieņēmumu un izdevumu tāmes grozījumi 2021.gadam.

3. Pašvaldības budžeta iestādes „Sociālais dienests” pamatbudžeta programmas “Sociālā aizsardzība invaliditātes gadījumā”ieņēmumu un izdevumu tāmes grozījumi 2021.gadam.

**4.§ (349)**

**Par līdzekļu piešķiršanu no pamatbudžeta programmas „Izdevumi neparedzētiem gadījumiem” būvniecības ieceres dokumentācijas izstrādei, autoruzraudzībai un būvdarbu veikšanai peldvietas un pludmales ierīkošanai cilvēkiem ar īpašām vajadzībām Stropu ezerā Stropu ielā 40, Daugavpilī**

**A.Nikojajevs, A.Elksniņš, I.Prelatovs**

A.Elksniņš aizrada, ka nav saņemti dokumenti, kuri bija lūgti pievienot Finanšu komitejas sēdē.

A.Nikolajevs atbild, ka dokumenti tika nosūtīti operāciju sistēmu inženierim.

Sēdes vadītājs ierosina, kamēr nav saņemti nepieciešamie dokumenti skatīt 5.jautājumu “Par pašvaldības budžeta ieņēmumu palielināšanu un līdzekļu piešķiršanu Komunālās saimniecības pārvaldei”.

Deputātiem nav iebildumu.

**5..§ (350)**

**Par pašvaldības budžeta ieņēmumu palielināšanu un līdzekļu**

**piešķiršanu Komunālās saimniecības pārvaldei**

**A.Pudāns, I.Prelatovs**

Plkst. 16.05. domes sēdei pieslēdzas deputāts M.Lavrenovs.

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 37., 40.punktu, ņemot vērā Daugavpils pilsētas domes Finanšu komitejas 2021.gada 3.jūnija sēdes atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Palielināt pamatbudžeta ieņēmumus „Ieņēmumi no valsts un pašvaldību kustamā īpašuma un mantas realizācijas” par saņemtajiem ieņēmumiem no kokmateriālu izsolēm 21 600 EUR (*divdesmit viens tūkstotis seši simti eiro 00 centi*) apmērā un novirzīt Komunālās saimniecības pārvaldei.
2. Veikt apropriācijas samazināšanu Daugavpils pilsētas pašvaldības iestādei „Komunālās saimniecības pārvalde” (reģ. Nr. 90009547852, juridiskā adrese: Saules iela 5, Daugavpils) pamatbudžeta programmai „Ceļu un to kompleksa periodiskā uzturēšana” par 2 382 EUR *(divi tūkstoši trīs simti astoņdesmit divi eiro 00 centi)* saskaņā ar 1.pielikumu.
3. Veikt apropriācijas samazināšanu Daugavpils pilsētas pašvaldības iestādei „Komunālās saimniecības pārvalde” (reģ. Nr. 90009547852, juridiskā adrese: Saules iela 5, Daugavpils) pamatbudžeta programmai „Aktīvās atpūtas objektu uzturēšana un veidošana” par 3 660 EUR *(trīs tūkstoši seši simti sešdesmit eiro 00 centi)* saskaņā ar 2.pielikumu.
4. Veikt apropriācijas palielināšanu Daugavpils pilsētas pašvaldības iestādei „Komunālās saimniecības pārvalde” (reģ. Nr. 90009547852, juridiskā adrese: Saules iela 5, Daugavpils) pamatbudžeta programmai „Iestādes darbības nodrošināšana” par 27 642 EUR *(divdesmit septiņi tūkstoši seši simti četrdesmit divi eiro 00 centi)* saskaņā ar 3.pielikumu.
5. Piešķirt līdzekļus Daugavpils pilsētas pašvaldības iestādei „Komunālās saimniecības pārvalde” (reģ. Nr. 90009547852, juridiskā adrese: Saules iela 5, Daugavpils) 12 200 EUR (*divpadsmit tūkstoši divi simti eiro 00 centi*) pontonu piestātnes izbūvei Daugavas upes krastā no pamatbudžeta programmas „Izdevumi neparedzētiem gadījumiem”.
6. Veikt apropriācijas palielināšanu Komunālās saimniecības pārvaldes pamatbudžeta programmā „Investīciju projekti (izņemot ES un citu finanšu instrumentu finansētie projekti)” saskaņā ar 4.pielikumu.

Pielikumā: 1. Daugavpils pilsētas pašvaldības iestādes „Komunālās saimniecības pārvaldes” pamatbudžeta programmas „Ceļu un to kompleksa periodiskā uzturēšana” ieņēmumu un izdevumu tāmes grozījumi 2021.gadam.

2. Daugavpils pilsētas pašvaldības iestādes „Komunālās saimniecības pārvalde” pamatbudžeta programmas „Aktīvās atpūtas objektu uzturēšana un veidošana” ieņēmumu un izdevumu tāmes grozījumi 2021.gadam.

3. Daugavpils pilsētas pašvaldības iestādes „Komunālās saimniecības pārvalde” pamatbudžeta programmas „Iestādes darbības nodrošināšana” ieņēmumu un izdevumu tāmes grozījumi 2021.gadam.

4. Daugavpils pilsētas pašvaldības iestādes „Komunālās saimniecības pārvalde” pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes grozījumi 2021.gadam.

Sēdes vadītājs izsludina pārtraukumu uz 5 minūtēm.

Sēdi slēdz.16.05

Sēde turpinās Plkst.16.13

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 13 Domes deputāti – A.Broks, J.Dukšinskis, A.Elksniņš,

A.Gržibovskis, L.Jankovska, R.Joksts, I.Kokina,

V.Kononovs, N.Kožanova, M.Lavrenovs,J.Lāčplēsis,

I.Prelatovs, H.Soldatjonoka, A.Zdanovskis

SĒDĒ NEPIEDALĀS - 1 Domes deputāti – R.Eigims – iemesls nav zināms,

SĒDĒ PIEDALĀS - pašvaldības administrācijas darbinieki:

S.Šņepste, R.Golovans, E.Upeniece, G.Ločmele, J.Oļenovs,

A.Nikolajevs, L.Korsaka, N.Aļhimoviča, I.Šalkovskis.

- pašvaldības budžeta iestādes darbinieki:

L.Drozde, A.Pudāns, J.Stivriņš

SĒDI PROTOKOLĒ - Domes protokolu lietvedības pārzine S.Rimicāne

**4.§ (349)**

**Par līdzekļu piešķiršanu no pamatbudžeta programmas „Izdevumi neparedzētiem gadījumiem” būvniecības ieceres dokumentācijas izstrādei, autoruzraudzībai un būvdarbu veikšanai peldvietas un pludmales ierīkošanai cilvēkiem ar īpašām vajadzībām Stropu ezerā Stropu ielā 40, Daugavpilī**

**A.Nikojajevs, A.Elksniņš, I.Kokina, H.Soldatjonoka, V.Kononovs, A.Broks,**

**J.Lāčplēsis, I.Prelatovs**

A.Elksniņš jautā, kāda bija paredzamā līguma cena?

N.Aļhimoviča atbild, ka līguma cena bija 165280 EUR bez PVN.

A.Elksniņš jautā, vai iepirkuma rezultāti pārsniedz paredzamo līguma cenu?

N.Aļhimoviča atbild, jā, pārsniedz.

A.Elksniņš jautā par cik pārsniedz?

N.Aļhimoviča atbild, ka pārsniedz par 4616 EUR

A.Elksniņš jautā, vai iepirkumā ir bijusi konstatēta kļūda?

N.Aļhimoviča atbild, ka bija kļūda 3832,70 EUR.

A.Elksniņš jautā, kādi bija pretendenti un uzvarētājs?

N.Aļhimoviča skaidro, ka provizoriskais uzvarētājs ir SIA “AVIRON PS” pārējie pretendenti ir SIA “MILENIUM ARCHITECTURE”, SIA “Smart energy”, SIA “Lagron”.

A.Elksniņš jautā, kādu iemeslu dēļ tika noraidīti zemāk esošie pretendenti?

N.Aļhimoviča atbild, ka izvērtējot pieteikumus šie projekti neatbilda tehniskajām prasībām.

A.Elksniņš jautā par atšķirībām piedāvātajās iekārtās.

N.Aļhimoviča skaidro iekārtu atšķirības.

A.Elksniņš jautā, kāds ir minētā projekta realizācijas termiņš?

N.Aļhimoviča atbild

A.Elksniņš jautā, saskaņā ar noslēgto līgumu kāds ir termiņš minētās iekārtas uzstādīšanai Stropu pludmalē?

N.Aļhimoviča atbild, ka tas varētu būt oktobris.

I.Kokina jautā, ka pārējie pretendenti tika noraidīti tāpēc, ka viņu iekārtas domātas iekštelpām un baseiniem.

N.Aļhimoviča atbild, jā, tāpēc tika noraidīti.

I.Kokina jautā, vai bija konsultācijas ar invalīdu biedrībām un cilvēkiem, kuriem šīs iekārtas plānotas?

N.Aļhimoviča atbild, ka ir notikušas konsultācijas.

Plkst.16.23 no videokonferences atslēdzas N.Kožanova.

V.Kononovs jautā, ar ko atšķiras ūdens ezerā no ūdens baseinā?

N.Aļhimoviča atbild, ka atšķirība ir iekārtas pacēlājā.

J.Lāčplēsis jautā, vai iekārtas nodrošina no krasta iebraukšanu ūdenī?

Atbild, jā, šī iekārta to nodrošina.

V.Kononovs jautā, vai uz ziemas sezonu šī iekārta būs jādemontē?

N.Aļhimoviča atbild, ka demontāža būs nepieciešama.

H.Soldatjonoka skaidro par konstrukciju.

V.Kononovs jautā, kāda ir starpība starp uzvarētāju un lētāko pretendentu?

N.Aļhimoviča atbild, ka 100 000EUR.

Sēdes vadītājs lūdz parādīt prezentāciju.

Plkst. 16.35 no videokonferences atslēdzas M.Lavrenovs un pieslēdzas N.Kožanova.

Debates: H.Soldatjonoka, A.Broks, I.Kokina, V.Kononovs, A.Elksniņš, I.Prelatovs.

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, 2021.gada 7.aprīļa Daugavpils pilsētas domes Iepirkuma komisijas vēstuli Nr.5-1/720, ņemot vērā Daugavpils pilsētas domes Finanšu komitejas 2021.gada 3.jūnija sēdes protokolu atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt papildus līdzekļus Daugavpils pilsētas domei (reģ.Nr.90000077325, juridiskā adrese: K.Valdemāra iela 1, Daugavpils, LV-5401) būvniecības ieceres dokumentācijas izstrādei, autoruzraudzībai un būvdarbu veikšanai peldvietas un pludmales ierīkošanai cilvēkiem ar īpašām vajadzībām Stropu ezerā Stropu ielā 40, Daugavpilī, 4616 EUR (četri tūkstoši seši simti sešpadsmit euro) no pamatbudžeta programmas „Izdevumi neparedzētiem gadījumiem”.

2. Apstiprināt pamatbudžeta programmas „Nekustamā īpašuma iegāde, nojaukšana, teritoriju attīstība” ieņēmumu un izdevumu tāmes grozījumus 2021.gadam, saskaņā ar pielikumu.

Pielikumā: Daugavpils pilsētas domes budžeta programmas „Nekustamā īpašuma iegāde, nojaukšana, teritoriju attīstība” ieņēmumu un izdevumu tāmes grozījumi 2021.gadam.

Sēdi slēdz plkst. 16.49

Sēdes vadītājs:

Domes priekšsēdētājs *(personiskais paraksts)*  I.Prelatovs

Protokoliste *(personiskais paraksts)* S.Rimicāne